钦定古今图书集成/明伦汇编/官常典/第657卷 > 曹廷慧
## 钦定古今图书集成/明伦汇编/官常典/第657卷 > 曹廷慧

按《江阴县志》：“廷慧，山东人。以贡任江阴簿。有智略，精
骑射。邑令钱𬭚死难后，寇复至，城守者多鼠窜，且劝
偕往。廷慧厉声叱之，顾其子曰：‘此吾与若死所，去将
安之’？遂奋臂大呼，弯弓向贼骂曰：‘吾射贼左眼则中
左眼’。复骂曰：‘吾射贼右眼则中右眼’！贼惊，布遁去。明
日，贼作皮障自覆攻城，乃置火药束薪中倒爇之，复”
击以炮，贼稍退。在围城中四十馀日不寝食，欲告急
抚按，有儒生薛亶请行，募习水者二人与俱，七日始
达，援兵竟不至。有樊参将提卒千馀人来，廷慧为内
应，贼始解去。以功陞苏州府通判。